Kintar Trading / Kintar Tööohutuskeskus impordib maale aastast 1995 järgmisi töö- ja isikukaitsevahendeid:
töö- ja kaitsekindad, tööjalatsid, töö- ja ametirõivad, töökindad, ilmastikukindlad-, spetsiaalsed tehnilised- ja vabaaja rõivad, pea-, silma-, näo-, hingamis-, kuulmis-, kukkumiskaitsevahendid jms.
Impordime täieliku valiku erinevate tööde teostamisel inimese kaitseks loodud kvaliteetseid, mugavaid, vastupidavaid, ajaga kaasaskäivate lahendustega moodsa väljanägemise ja kliendisõbralike hindadega kaupu otse valmistajatelt.
Meie koostööpartnerid on põhiliselt ettevõtted Hiinas ja mitmes riigis Euroopas, vähemal määral impordime Vietnamist ja Indiast.
Samuti on Kintar Trading Euroopa juhtiva isikukaitsevahendite väljatöötaja, valmistaja ja turustaja, viiel mandril esindatud ja rohkem kui 80 riiki müüva rahvusvahelise kontserni DELTA PLUS Group ametlik Partner Eestis.
Tootevaliku põhibrändide SG, PANOPLY, VENITEX, 3M, MICHELIN, TIGER STEEL ja SATEXO tooted on kõrgelt hinnatud kogu Euroopas ja meie klientide poolt ning leiavad kindlat igapäevast kasutamist erinevates töövaldkondades.
Et tooted oleksid kättesaadavad kõigile, kes neid vajavad, oleme loonud head kontaktid edasimüüjatega Eestis, Lätis, Leedus, Venemaal ja vähemal määral Soomes.
Meie põhilisteks klientideks on erinevad hulgimüügifirmad, töö- ja isikukaitsevahendite müügiga tegelevad spetsiaalkauplused, ehitusmaterjalide müügikeskused, tehnikakauplused, ehitus- ja tootmisfirmad, tehased, põllumajandus- ja metsatööstusettevõtted jne.
Me oleme alati valmis andma Teile asjalikke soovitusi ja head nõu, et leida koos parim kaitse Teile ja Teie töökaaslastele!
TURVALISUS EELKÕIGE !